བསྐལ་བཟང་འདྲེན་པ་སྟོང་གི་གསེར་རིའི་དབུས།།
ཐུགས་རྗེའི་མཐུ་སྟོབས་མངོན་འཕགས་ལྷུན་པོའི་དབང༌།
ཟས་གཙང་སྲས་ཀྱིས་རྒྱལ་ཚབ་ཐུ་བོ་རུ།།
དབང་བསྐུར་ཟླ་འོད་གཞོན་ནུར་གྱུར་པ་ཉིད།།
ལྔ་བདོའི་རྣམ་འགྱུར་དར་བའི་བསིལ་ལྡན་ཡུལ།།
གང་འདིར་བསྟན་གཉིས་སྒྲོན་མ་སྦར་བའི་མགོན།
ལྷ་ལམ་ཁྱབ་པའི་དབུས་ན་སྤྲིན་བྲལ་ཉི།།
འཛམ་གླིང་གྲགས་པའི་འོད་ཟེར་ཚར་དངར་གདུང༌།།
དྲི་མེད་སྒྲུབ་བརྒྱུད་བསྟན་སྲོག་འཛིན་པའི་དཔལ།།
ཆོས་ཉིད་ཇི་བཞིན་གཟིགས་པ་མངོན་གྱུར་གྱིས།།
ཆོས་ཅན་ཇི་སྙེད་ཡེ་ཤེས་ཀློང་གྲོལ་བའི།།
འདྲེན་པ་མཆོག་ཁྱེད་བསྐལ་བརྒྱར་ཞབས་བརྟན་གསོལ།།
རྒྱལ་དགོངས་གདོད་ནས་ཡོངས་དག་འགྱུར་མེད་གཤིས།།
འཁོར་འདས་དུས་གསུམ་རོ་མཉམ་ཆེན་པོ་རུ།།
88

གཞན་བསྐུལ་གྱི་ངོར་བྲིས་པའི་སྨོན་ལམ་གྱི་སྐོར་རྣམས་ཕྱོགས་གཅིག་ཏུ་བསྡེབས་པ་ནོར་བུའི་མཛོད་ཁང༌།

འཚོ་ཞིང་གཞེས་ལས་ནམ་ཡང་མ་གཡོས་བཞིན།།
གདུལ་བྱའི་སྣང་ངོར་དེ་བཞིན་བཞུགས་གསོལ་འདེབས།།
མི་ཟད་ཐུགས་རྗེའི་གཏེར་མངའ་རྒྱལ་བའི་ཚོགས།།
འཆི་མེད་རིག་འཛིན་གྲུབ་དབང་སྤྲུལ་འཁོར་བཅས།།
བྱིན་རླབས་མཐུ་དང་ཆོས་ཉིད་བདེན་སྟོབས་ཀྱིས།།
གསོལ་བ་བཏབ་པ་དོན་ལྡན་འགྲུབ་གྱུར་ཅིག།
ཅེས་རྒྱལ་བའི་བསྟན་འཛིན་མཆོག་གི་སྐྱེས་ཆེན་རིག་པ་འཛིན་པ་ཆོས་དབྱིངས་ཀློང་གྲོལ་
དཔལ་བཟང་པོའི་ཞབས་པད་བརྟན་པར་གསོལ་བ་གདབ་པ་འདི་ཉིད། སྣ་ཚོགས་རང་གྲོལ་གྱི་མིང་
འཛིན་པའི་བྱ་བྲལ་བས། ལྷག་བསམ་རྣམ་པར་དཀར་བས་ཀུན་ནས་བསླངས་ཏེ་ཕུལ་བ་དགེ་ལེགས་
གོང་འཕེལ་དུ་གྱུར་ཅིག།